****

**REPUBLIKA HRVATSKA**

**Krapinsko-zagorska županija**

**Općina Hum na Sutli**

**Općinsko vijeće**

KLASA: 120-01/24-01/8

URBROJ: 2140-14-01-24-1

Hum na Sutli, 25. rujna 2024.

Na temelju članka 3. članka 4. i 6. stavaka 2. Zakona o plaćama u lokalnoj i područnoj (regionalnoj) samoupravi (NN 28/10, 10/23), te članka 30. Statuta Općine Hum na Sutli (Službeni glasnik Krapinsko-zagorske županije br. 9/21) općinsko vijeće Općine Hum na Sutli na prijedlog Općinskog načelnika na sjednici održanoj dana 24. rujan 2024. godine donijelo je

**O D L U K U**

**O PLAĆI I DRUGIM PRAVIMA OPĆINSKOG NAČELNIKA**

**OPĆINE HUM NA SUTLI**

**Članak 1.**

(1.) Ovom Odlukom utvrđuju se parametri za obračun plaće i naknade za rad Općinskog načelnika Općine Hum na Sutli ( u daljnjem tekstu: Općinski načelnik).

(2.) Izrazi koji se koriste u ovoj Odluci, a imaju rodno značenje koriste se neutralno i odnose se jednako na muški i ženski spol.

**Članak 2.**

Općinski načelnik koji svoju dužnost obavlja profesionalno, ostvaruje pravo na plaću i druga prava iz rada, a vrijeme obavljanja dužnosti uračunava mu se u staž osiguranja.

**Članak 3.**

Plaću Općinskog načelnika čini umnožak koeficijenta i osnovice za obračun plaće uvećan za 0,5 % za svaku navršenu godinu radnog staža, ukupno najviše 20%.

**Članak 4.**

Osnovica za obračun plaće Općinskog načelnika utvrđuje se sukladno Odluci Vlade Republike Hrvatske o visini osnovice za obračun plaća državnih dužnosnika, sukladno Zakonu o plaćama u lokalnoj i područnoj (regionalnoj) samoupravi.

Za obračun plaće Općinskog načelnika utvrđuje se koeficijent 4,55.

**Članak 5.**

Naknada za rad općinskog načelnika koji dužnost obnaša bez zasnivanja radnog odnosa, iznosi 50% umnoška koeficijenta i osnovice iz prethodnog članka ove Odluke.

**Članak 6.**

Pojedinačno rješenje o visini mjesečne plaće za rad Općinskog načelnika utvrđene prema odredbama ove Odluke donosi pročelnik Jedinstvenog upravnog odjela.

**Članak 7**.

Za vrijeme obnašanja dužnosti Općinski načelnik ima, osim prava na plaću, pravo na staž osiguranja i ostvaruje prava iz zdravstvenog i mirovinskog osiguranja te ima pravo na naknadu stvarnih materijalnih troškova nastalih u svezi s obnašanjem dužnosti, a ona se odnose na naknadu dnevnica i ostalih putnih troškova za izvršen službeni put, na način, pod uvjetima i u visini utvrđenim propisima o izdacima za korisnike državnog proračuna, pravo na korištenje službenog vozila i službenog mobilnog telefona, kao i druge eventualne pogodnosti, propisane posebnim internim aktom.

**Članak 8.**

Danom stupanja na snagu ove Odluke prestaje važiti Odluka o određivanju plaće i drugih prava općinskog načelnika Općine Hum na Sutli (Službeni glasnik Krapinsko-zagorske županije broj: 52/2023).

**Članak 9.**

Ova Odluka stupa na snagu osmog dana od dana objave u „Službenom glasniku Krapinsko-zagorske županije“.

**PREDSJEDNIK OPĆINSKOG VIJEĆA**

**Mario Antonić**

**DOSTAVITI:**

1. SLUŽBENI GLASNIK KRAPINSKO-ZAGORSKE ŽUPANIJE, Magistratska 1, KRAPINA, 49000